شەفەق نیوز/ هه‌رچه‌ن‌ ماوه‌ی زیاتر له‌ دو ساڵه‌ كۆریای باكوور سنووره‌یلیی وە روی جەهان بەسایە، باوجی تا ئمڕوو هویچ پسای تویشهاتنیگ وه‌ كۆرۆنای رانەگەندوین.
لە دویای زیاتر له‌ دو ساڵ و نیم، تازه‌ په‌تای ڤایرۆس كۆرۆنا رەسێدە كۆریای باكوور و یه‌كه‌م حاڵه‌ت توومارکریایە.
ئاژانس هه‌واڵی كۆریای باكوور، بڵاوکردیە، سه‌رۆك وڵات داوا کردیە، رێکارەیل خوەی پارێزی هویردیگ بگیرێد، وفەرمان کردیە گشت  كه‌رته‌یل كار خوەیان رێكبخه‌نه‌و و یه‌كه‌گان و خێزانه‌یل وه‌ ته‌واوی له‌ یه‌كتر دویربکەفن.
رێکخریاگ تەندروسی جەهانی  13 هه‌زار و 259 وشکین تایوه‌ت وه‌ كۆرۆنا له‌ كۆریای باكوور ئەنجامدانە، باوجی گشت ئه‌نجامەیل نه‌رێنی بوینە.
